|  |  |
| --- | --- |
| **Asia** |  |
| **Asian sisällön kuvaus** |

|  |
| --- |
| Karijoen kunnan kuntosalin juoksumaton on helmikuun alussa todettu hajonneen. Turvallisuussyistä juoksumatto on poistettu käytöstä. Laite on jo yli 20 vuotta vanha ja varaosien saatavuus on huoltoliikkeen mukaan hankalaa. Lisäksi korjauskustannukset saattavat kasvaa suuriksi.Kuntosalilla käy noin 100 henkilöä viikoittain. Käytössä olevien laitteiden tulee kestää kaupallista käyttöä.Fysioline Oy on jättänyt tarjouksen korvaavasta laitteesta: T-ES-LED Matrix Treadmill Endurance LED-C. |
|  |

 |
| **Päätös** | Päätän tilata Karijoen kunnan kuntosalille Fysiolinen tarjouksen mukaisen juoksumaton hintaan 7.530,90 euroa (+ alv 25,5 %). |
| **Viranomaisen allekirjoitus** | Jenni RankaviitaHallintojohtaja |
| **Muutoksenhaku** | Tähän päätökseen tyytymätön voi hakea muutosta. Muutoksenhakuohje on päätöksen liitteenä. |
| **Päätöksen tiedoksianto ja tiedoksiantotapa** | 11.2.2025Asianosainen: Fysioline Oysähköpostitse |

**Muutoksenhaku**

Kansallisen kynnysarvon alittavissa hankinnoissa tehtyyn kunnan viranomaisen / hankintayksikön päätökseen tai muuhun hankintamenettelyssä annettuun ratkaisuun tyytymätön voi tehdä hankintayksikölle hankintalain 133 §:ssä tarkoitetun vaatimuksen hankintaoikaisusta tai kuntalain 134 §:ssä tarkoitetun oikaisuvaatimuksen. Oikaisua koskevan vaatimuksen voi tehdä tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).

Kuntalain mukaisen oikaisuvaatimuksen voi lisäksi tehdä kunnan jäsen.

Määräaika oikaisua koskevien vaatimusten tekemiselle:

Oikaisua on vaadittava 14 päivän kuluessa siitä, kun oikaisuvaatimuksen tekijä on saanut tiedon hankintayksikön päätöksestä tai muusta hankintamenettelyssä tehdystä ratkaisusta.

Asianosaisen katsotaan saaneen hankintapäätöksen oheisasiakirjoineen tiedoksi sähköistä tiedoksiantoa käytettäessä sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Jos tiedoksianto toimitetaan postitse kirjeellä vastaanottajalle, vastaanottajan katsotaan saaneen asiasta tiedon seitsemäntenä päivänä sen lähettämisestä tai kolmantena päivänä sähköpostiviestin lähettämisestä, jollei tiedoksiannon näytetä tapahtuneen myöhemmin.

Käytettäessä todisteellista tiedoksiantotapaa, tiedoksianto katsotaan tapahtuneeksi saantitodistuksen osoittamana aikana tai erilliseen tiedoksisaantitodistukseen merkittynä aikana.

Kunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi.

Hankintaoikaisun ja oikaisuvaatimuksen sisältö:

- oikaisuvaatimuksesta on käytävä ilmi vaatimukset perusteineen

- hakemukseen on merkittävä oikaisua vaativan ja kirjelmän laatijan nimi sekä yhteystiedot

- hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa

Oikaisuvaatimusviranomainen:

Karijoen kunta

Vapaa-aikalautakunta

Kristiinantie 3, 64350 Karijoki

sähköposti: kunta@karijoki.fi